Com pots millorar el teu dossier de patrocini (Part1) Enric Rius
L' SDE i la Subdirecció General de Promoció Cultural del Departament de Cultura organitzen aquest taller per ajudar-te a dissenyar millor el teu dossier de patrocini, que no només és imprescindible com a carta de presentació del teu projecte, sinó que és una eina estratègica clau per seduir les empreses i atreure el seu interès.
El dossier de patrocini ha de tenir un contingut atractiu, que defineixi bé la causa del projecte, en destaqui els elements diferenciadors i, sobretot, reivindiqui l'impacte en l'entorn i els beneficis associats.
Després d'una introducció sobre aspectes jurídics relatius al mecenatge, es treballaran els aspectes relacionats amb el dossier de patrocini en format de taller.
Taller adreçat a professionals del sector cultural i creatiu d'equipaments culturals que cerquen finançament privat i que hagin començat a dissenyar el seu dossier de patrocini.
Tenir un dossier de patrocini (independentment de l'estat de desenvolupament en què es trobi).
Per inscriure't al taller, has d'emplenar el formulari següent i fer-nos arribar el dossier de patrocini del projecte a l'adreça electrònica [EMAIL]
Atesa l'especificitat del taller i el nombre de places disponibles, l'ICEC farà una selecció prèvia segons el dossier que s'hagi presentat.
Data límit de presentació del dossier de patrocini: 2 d'octubre
8.45 - 09.00 h Registre i inscripcions.
09.00 - 09.10 h Obertura de la sessió a càrrec d' Edgar Garcia, director de l' Àrea de Desenvolupament Empresarial de l'ICEC
9.10 - 10.10 h « Tens la forma jurídica adequada per accedir al mecenatge?»
A càrrec d' Enric Rius, soci director, economista i assessor fiscal de Rius Consultors Associats, SLP.
10.10 - 11.10 h «Com s'elabora un dossier de patrocini que sedueixi les empreses?»
11.30 - 12.00 h El sentit del patrocini en equipaments de música i d'arts escèniques.
L'experiència de l'Auditori Teatre Espai Ter de Torroella de Montgrí, a càrrec d'Antoni Roviras, director de l'Auditori Teatre Espai Ter.
La reputació d'un equipament públic cultural va lligada, cada vegada més, a la seva capacitat d'esdevenir un espai sostenible.
Incrementar els ingressos i reduir la despesa s'ha convertit en una màxima difícil de dur a terme però cada vegada més exigida pels responsables públics.
En aquest context, el patrocini esdevé una eina que hauria de permetre incrementar els recursos provinents dels ingressos propis i els ajuts públics.
El patrocini pot esdevenir també una oportunitat per ordenar, exposar i projectar una aliança del nostre equipament cap al sector de l'empresa.
Fer un document de patrocini ens obliga a pensar aspectes com ara: què pot fer atractiu el nostre centre al patrocinador?, quina és la singularitat que pot fer decantar un possible patrocinador?
En aquesta ponència, parlarem des d'un punt de vista pràctic de:
Quin és el sentit o quins són els avantatges del patrocini en un equipament públic de la mida de l'Espai Ter.
Quines són les estratègies de patrocini a partir de la nostra experiència.
Quins són els resultats actuals de les línies de patrocini.
Veurem els bons exemples dels dossiers rebuts i et lliurarem un feedback per escrit dels punts forts i els punts febles de les teves propostes.
Hi haurà una dinàmica pràctica, per grups, amb ronda de feedback i millores entre els participants.
Economista amb 35 anys d'experiència en l'àmbit de l'assessorament tributari i especialista en els àmbits del mecenatge i les entitats sense ànim de lucre.
Soci director de Rius Consultors Associats, SLP, i responsable de l'àrea fiscal de la CECOT.
Conferenciant, coach i fundraiser experta en l'«art de demanar».
Ha consolidat la seva passió per demanar actuant com a captadora de fons a les fundacions ESADE i EADA.
La captació de fons ( fundraising ) és una passió antiga que exerceix des dels 16 anys, quan va captar fons per a l'institut als Estats Units.
És autora del blog El arte de pedir.